# Reteena

Reteena és un festival audiovisual jove de Barcelona creat per Clàudia Mera i Maria Castellví que se celebra anualment des de 2018. Dirigit a un públic d'entre tretze i dinou anys, ofereix projeccions de pel·lícules, tallers pràctics, masterclasses i taules rodones. L'objectiu és fomentar una mirada crítica a través de diferents disciplines audiovisuals, com la fotografia, la ràdio, el cinema i els videojocs. El festival compta amb la col·laboració d'entitats educatives i culturals, com l'Escola Joso i l'Escola Eòlia.
El festival es dirigeix especialment a un públic d'entre trezte i dinou anys. Per tal d'incentivar la mirada crítica dels joves, el festival organitza activitats diverses. El festival compta amb diversos convenis amb entitats i escoles que participen esporàdicament al festival, com ara l'Escola Joso, Plató de Cinema, Escola Eòlia, entre d'altres. D'altra banda, les projeccions sempre es vinculen amb els temes tractats a cada edició, per tal de completar-ne la informació i proposar material audiovisual de qualitat als assistents.

## Edicions
### 2018

La primera edició del festival va ser celebrada del 15 al 20 de gener de 2018 a Barcelona, a la fàbrica de creació Fabra i Coats i als Cinemes Texas. Les projeccions van abordar temes com ara la sexualitat, l'amistat i la maduresa i van comptar amb un debat i col·loqui posterior. Els films van ser escollits per la Casa Amèrica, la federació de Cineclubs de Catalunya, el Docs Barcelona i el Goethe-Institut.
Els tallers pràctics, que incloïen els àmbits d'animació, crítica audiovisual, videoclip, ràdio, curts i banda sonora, van ser impartits per diverses entitats com El Bombeto, El Plató de Cinema, El Parlante, Digital Films i Nadir.
Les pel·lícules projectades l'any 2018 van ser les següents:
* 'La propera pell, Isaki Lacuesta i Isa Campo, 2016: Guanyadora del Premi Gaudí a la millor pel·lícula l'any 2016.
* L'himne del cor, Tatsuyuki Nagai, 2015.
* El parc dels vidres trencats, Bettina Blümner, 2013.
* Joana Biarnés, una entre tots, Òscar Moreno i Jordi Rovira, 2015.
* El soñador, Adrián Saba, 2016.

### 2019

La segona edició del festival es va realitzar del 7 al 8 de desembre del 2019 a Barcelona, a la fábrica de creació Fabra i Coats.
Aquest espai es va omplir durant dos dies de cinema, fotografia, interpretació, ràdio, videojocs, Instagram i Youtube. Es va realitzar la projecció de Your Name de Makoto Shinkai en col·laboració amb Cineclubs de Catalunya.
Els tallers pràctics van ser impartits per les entitats EÒLIA, IEFC, Whisky Bar i Nadir, i els temes tractats van ser interpretació, fotografia low cost, creació de podcast i rodatges... També es van portar a terme diverses masterclass com les següents:
* "Blade Runner": Composició defectos visuals - FX Animation
* Videoclips i estereotips - El Parlante
* Storyboard: La clau per fer una bona pel·lícula - Escola Joso
* Muntatge: La creació de significats nous - AMMAC
* Viatge al Japó a través de l'animé - Escola Joso
* Maquillatge Fantàstic - Cazcarra

### 2020

La tercera edició del festival es va realitzar del 3 al 13 de desembre del 2020 a Barcelona, però la majoria d'esdeveniments van dur-se a terme en format digital a causa de l'estat de la pandèmia de Covid-19. Així i tot, la programació va comptar amb taules rodones, cinefòrums i masterclass entre d'altres activitats.
Es van realitzar 4 sessions especials a la Filmoteca de Catalunya de films internacionalment reconeguts els quals van ser Las ventajas de ser un marginado (Stephen Chbosky), La princesa Mononoke (Hayao Miyazaki), Donnie Darko (Richard Kelly) i una sessió de curtmetratges seleccionats.
La projecció de les pel·lícules seleccionades pel festival a través de la plataforma Filmin van ser les següents:
* El sitio de Otto, Oriol Puig, 2019.
* Her Blue Sky, Tatsuyuki Nagai, 2019.
* The Bass of Women, Joana Fornós, 2019.
* Jumbo, Zoé Wittock, 2020.
* That which does not kill, Alexe Poukine, 2019.
* Disco, Jorunn Myklebust Syversen, 2019.
* Violeta no coge el ascensor, Mamen Díaz, 2019.
* Sempre Dijous, Joan Porcel, 2020.
* Les dues nits d'ahir, Pau Cruanyes i Gerard Vidal, 2020.
* Seven days war, Yuta Murano, 2019.
* A perfectly normal family, Malou Reymann, 2020.
* La educación sentimental, Jorge Juárez, 2019.

### 2021

La quarta edició del festival es va realitzar del 4 al 12 de desembre de 2021, ara, amb el 100% de presencialitat i distribuida entre la Fabra i Coats, els Cinemes Girona i la Filmoteca de Catalunya. La temàtica d'enguany girava entorn la generació Z i les tendències que la marquen. Així doncs, les projeccions van comptar amb films com Clueless (1995), Chavalas (2021) o The Corpse Bride (2005). A través de la seva plataforma, Reteena va organitzar també una mostra online de fotografia emergent on els usuaris tenen la possibilitat de mostrar la seva feina a un públic més ampli. Les pel·lícules escollides, en les quals s'observa una gran diversitat cultural van ser:
* "Clueless", Amy Heckerling, 1995
* "Chavalas", Carol Rodríguez Colás, 2021
* "Casablanca beats", Nabil Ayouch, 2021
* "Ovella", Júlia Marcos Lázaro, Daria Molteni, Marc Puig Biel, Sergi Rubio González, 2021
* "Cryptozoo", Dash Shaw, 2021
* "El club de los cinco", John Hughes, 1985
* "As in heaven", Tea Lindeburg, 2021
* "La novia cadáver", Tim Burton, Mike Johnson, 2005
* "Chicas malas", Mark Waters, 2004
* "Belle", Mamoru Hosoda, 2021
* "Camila saldrá esta noche", Inés María Barrionuevo, 2021

### 2022

La cinquena edició del festival audiovisual jove de Barcelona, es va realitzar entre els dies 2 i 11 de desembre de 2022, entre Fabra i Coats i la Filmoteca de Catalunya. Aleshores, el jurat del festival era format per la periodista i escriptora Charas Vega, el guionista i director Victor Alonso-Berbel i l’actriu Zoe Stein.
Dins el programa del festival hi va haver dues grans seccions: d’una banda, les activitats, que van comptar amb taules rodones, tallers pràctics i fins i tot masterclass, d’altra banda, les projeccions, tant pel·lícules com curtmetratges. D’entre aquestes activitats dins l’horari, en destaquem:
* Masterclass: Batalla de guions
* Taller pràctic d’iniciació a la interpretació
* Taller pràctic de podcast
* Taula rodona sobre els creadors de contingut
* Sessió de curtmetratges de talent jove
* Projecció “Ten Things I Hate About You”, Gil Junger, 1999
* Projecció “La amiga de mi amiga”, Zaida Carmona, 2022
* Projecció “Aftersun”, Charlotte Wells, 2022

### 2023

La sisena edició del festival Reteena, es realitzarà entre els dies 24 i 26 de novembre de 2023 al CaixaForum i del 1 al 3 de desembre a la Filmoteca de Catalunya, on es realitzaran únicament projeccions. Aquest és el primer any que no se celebra a Fabra i Coats, sinó que han comptat amb el suport de Fundació "La Caixa" per dur a terme la sisena edició del festival. Enguany, el jurat es compon per l'actriu Ainara Elejalde Bel, pel graduat en direcció per la ESCAC i director Alejandro Marín i per l'actriu Tai Fati.
Dins la programació del festival trobem dues grans seccions. D'una banda, les projeccions de pel·lícules i curtmetratges i, d'altra banda, activitats com taules rodones, tallers pràctics i masterclass:
| Divendres, 24 de novembre | Dissabte, 25 de novembre | Diumenge, 26 de novembre |
| Projecció: But I'm a cheerleader | Masterclass: El cinema de Greta Gerwig | Masterclass: Llegendes del còmic underground |
| Projecció: Negu Hurbilak | Masterclass: Interpretació davant de càmera: el selftape | Taula Rodona: Creant la banda sonora de La Mesías (amb Hidrogenesse i Raül Refree) |
| Projecció: Scream | Taula Rodona: Despechá y alocá: Què ens diuen les dives pop sobre l'amor? (Amb Maria Hein, Estela Ortiz, Ofèlia Carbonell i Jordi Chicletol) | Taula Rodona: Diva i monstrua: Els looks icònics de Samantha Hudson (Amb Samantha Hudson, Helena Contreras i Alvie) |
| | Taller: Creació audiovisual amb IAG | Taller: Batalla de guions |
| | Taller: Iniciació al podcast | Taller: El retrat i la macrofotorafia |
| | Taula Rodona: La coordinació d'intimitat a l'audiovisual (amb Lola Clavo, Belén Barenys i David Martín Porras) | Taula Rodona: La femme fatale al cine noir (amb Francina Ribes, Mariona Borrull, Marina i Ainhoa Marzol) |
| | Projecció: Sessió de curts de talent jove | Projecció: Sessió de curts de talent jove (II) |
| | Projecció: Robot Dreams | Projecció: Ghost World |
| | Projecció: Lady Bird |
| Divendres, 1 de desembre | Dissabte, 2 de desembre | Diumenge, 3 de desembre |
| Projecció: Las demás | Projecció: Another body | Projecció: Jo capità |
| | | Projecció: How to have sex |

## Referències

* ↑ «Reteena 2021. Festival Audiovisual Jove de Barcelona | Filmoteca de Catalunya». [Consulta: 14 desembre 2021].
* ↑ EFE. «Nace en Barcelona festival audiovisual dirigido a jóvenes entre 13 y 19 años» (en castellà), 27-11-2017. [Consulta: 17 setembre 2019].
* ↑ «Nace Reteena, el primer festival audiovisual destinado a los adolescentes», 14-01-2018. [Consulta: 17 setembre 2019].
* ↑ Freire, Juan Manuel. «Reteena, jóvenes que acercan el cine a jóvenes» (en castellà), 13-01-2018. [Consulta: 17 setembre 2019].
* ↑ «RETEENA, el Festival Audiovisual Jove de Barcelona», 19-01-2018. [Consulta: 17 setembre 2019].
* ↑ «Reteena 2019». [Consulta: 14 desembre 2021].
* ↑ «El festival Reteena 2020 presenta una edició digital centrada en el cinema i les sèries juvenils». Nació Digital, 03-12-2020.
* ↑ «Festival Reteena 2020». Filmoteca. [Consulta: 6 desembre 2020].
* ↑ «Vuelve el Reteena, Festival Audiovisual Joven de Barcelona | Fabra i coats | Ajuntament de Barcelona». Arxivat de l'original el 2021-12-14. [Consulta: 14 desembre 2021].
* ↑ «RETEENA - Festival audiovisual joven Barcelona» (en espanyol europeu). [Consulta: 21 novembre 2022].